Auvergne
Store norske leksikon,Geografi,Verdens geografi,Europa,Frankrikes geografi
Auvergne er en tidligere region i Frankrike, fra 1. januar 2016 en del av regionen Auvergne-Rhône-Alpes.
Auvergne omfattet departementene Allier, Cantal, Haute-Loire og Puy-de-Dôme. 26 013 kvadratkilometer. med 1 379 100 innbyggere (2006). Hovedstad og største by var Clermont-Ferrand. Natur Auvergne tilhører det franske sentralmassiv, og er et høyland med platåer og fjelltopper. De høyeste fjellene er utslokte vulkaner eller vulkangrupper. Her ligger Puy de Dôme (1465 meter over havet), Puy de Sancy (1886 meter over havet), Frankrikes høyeste fjell utenfor Alpene og Pyreneene, og Plomb-de-Cantal (1858 meter over havet). Historie Auvergne var på Caesars tid befolket av de galliske arvernerne, under den mektige høvding Vercingetorix. Arvernia ble senere en del av det romerske Aquitania Prima. Fra 913 var området eget grevskap, som endelig ble inndratt under den franske konge 1610. Les mer i Store norske leksikon Frankrike Frankrikes geografi regioner og departementer i Frankrike